GiliGold/VAD_KnessetCorpus huggingface dataset:
יואל חסון: בדרך הוסיפו כל מיני ערוצים אחרים, ואתם באמת עושים פה הליך מזורז לחקיקה?
יואל חסון: אתם באמת הולכים להסביר את זה שאתם ביום הזה, בשיח הציבורי היום שיש, על עולם התקשורת והקשר של הפוליטיקאים וכל העבודה בכנסת, ואינטרסים תקשורתיים, אתם באמת רוצים לעשות הליך מזורז לחקיקה בעולם התקשורת, לתת פטור?
יואל חסון: אני רוצה לומר, חבריי חברי הכנסת, מכיוון שאתם רובכם אני מחבב פלוס, אני מציע לכם – אני לא רוצה שתבוא בידכם תקלה.
יואל חסון: אתם בחוק של עולם התקשורת.
יואל חסון: יכול להיות שהנושאים האלה נחקרים, ואתם מעמידים את עצמכם בסיטואציה כזאת?
יואל חסון: למה אתם עושים את זה?
מכלוף מיקי זוהר: ככה זה עובד במדינת ישראל 2018 – כל מי שיש לו עמדה, יחשוב טוב לפני שהוא מביע אותה.
מכלוף מיקי זוהר: 433 בדרך.
רויטל סויד: די, אל תהיה ציני.
מכלוף מיקי זוהר: זה מה שהוא אומר.
רויטל סויד: אתה לא יכול להיות ציני על דברים חמורים מאוד.
מכלוף מיקי זוהר: לא הקשבת לדבריו של יואל חסון?
מכלוף מיקי זוהר: זה מה שהוא אמר.
יואל חסון: למה, אני שולח לחקירות?
יואל חסון: חלילה.
יואל חסון: חס וחשלום.
יואל חסון: לא מאיים.
יוסי יונה: מה הסמכות שלו לאיים?
מכלוף מיקי זוהר: חברים, אומר לכם משהו.
מכלוף מיקי זוהר: אמרתי את זה היום גם בכלי התקשורת הרבים.
מכלוף מיקי זוהר: תראו, אם אתם חושבים שאנחנו במפלגת השלטון הופכים עכשיו להיות באיזושהי סיטואציה שאנחנו חוששים מהמשטרה או מגורמי האכיפה – יש לכם טעות.
מכלוף מיקי זוהר: אנחנו לא חוששים מהם.
מכלוף מיקי זוהר: אנחנו מכבדים אותם, ומעריכים את עבודתם, אבל לא חוששים מהם בשום פנים ואופן.
מכלוף מיקי זוהר: ואנחנו עושים את עבודתנו בצורה המקצועית ביותר והרצינית ביותר, עם גורמי מקצוע, עם החלטות שבסופו של דבר מתקבלות על הצד הרציני ביותר והמקצועי ביותר.
מכלוף מיקי זוהר: כל הרעש שאתם שומעים עכשיו בתקשורת, ולצערי הרעש, שהמשטרה לוקחת בו חלק, היא חלק בלתי-נפרד מהרעש הזה שאנחנו שומעים עכשיו בתקשורת, אני אומר את מה שאני רוצה לומר.
מכלוף מיקי זוהר: זו הדמוקרטיה.
מכלוף מיקי זוהר: שהמשטרה לוקחת חלק בקרקס התקשורתי.
רויטל סויד: אתה שם לב איך אתה מזהה את ועדת הכנסת?
רויטל סויד: זה לא בסדר, מה שאתה עושה.
מכלוף מיקי זוהר: את לא תפריעי לי כל הזמן.
מכלוף מיקי זוהר: אם תרצי לדבר, אאפשר לך.
רויטל סויד: אתה לוקח את הסמכות שלך ואת הכוח שלך.
מכלוף מיקי זוהר: את לא תפריעי לי.
מכלוף מיקי זוהר: אני קורא אותך לסדר פעם ראשונה.
מכלוף מיקי זוהר: בדמוקרטיה הישראלית גם לימין יש זכות דיבור, חברת הכנסת סויד.
מכלוף מיקי זוהר: לא רק לשמאל.
מכלוף מיקי זוהר: כן, אבל אתה יושב-ראש הוועדה לא יכול.
יואל חסון: תפסיקו לרמוס את גורמי אכיפת החוק.
יואל חסון: ההתנהגות שלכם מבזה.
יואל חסון: אתם לא לומדים לקח.
מכלוף מיקי זוהר: חבר הכנסת חסון, אני קורא אותך לסדר בפעם הראשונה.
ישראל אייכלר: אדוני היושב-ראש, אני צריך לצאת לנשיאות.
מכלוף מיקי זוהר: רק אשלים את דבריי בכך שאומר שאנחנו לא חוששים.
מכלוף מיקי זוהר: אנחנו פועלים ללא רבב וללא דופי, בהתאם לאמונתנו האידיאולוגית, העקרונית.
מכלוף מיקי זוהר: הדברים שאנחנו מאמינים בהם, ושנבחרנו על-ידי ציבור מסוים לממש פה בכנסת.
מכלוף מיקי זוהר: אנחנו לא חוששים מאיש.
מכלוף מיקי זוהר: אנחנו חוששים מהקב"ה, ולפעמים אני באופן אישי יכול לומר שאני חושש גם מאשתי.
מכלוף מיקי זוהר: כל השאר מבחינתי יכולים לומר מה שהם רוצים.
מכלוף מיקי זוהר: אני מאמין בצדקת דרכנו ובדרך שבה אנחנו פועלים למרות כל מה שאנחנו רואים בתקשורת, ואני חוזר ואומר - קרקס תקשורתי שהמשטרה לוקחת בו חלק.
מכלוף מיקי זוהר: כך אני אומר וכך אני עומד מאחורי דבריי.
מאוד קצרות: שנית, אני מכבד את עמדתך ועמדותיך, שהכנסת היא המקום שבו אתה רוצה לקדם את האג'נדה שלך.
מאוד קצרות: זה לגיטימי וזה בסדר.
מאוד קצרות: אבל לגבי הדבר האחרון, אדוני היושב-ראש, אני רוצה למחות על דבריך.
מאוד קצרות: לבוא כיושב-ראש ועדה, ולהטיל דופי ולהמשיך לפגוע באמינות של המשטרה זה דבר איום ונורא, כי אתה מעביר פה מסר לציבור הרחב, שיש פגיעה בלגיטימציה של משטרת ישראל, לבדוק את חקירותיה, ולדבר הזה אין מקום בכנסת ישראל.
יואל חסון: ועדת הכנסת היא לא שלך.
מכלוף מיקי זוהר: תודה על האמירה שלך, שעזרה לי לחדד את דבריי.
מכלוף מיקי זוהר: משטרת ישראל עושה עבודה נפלאה באכיפת החוק, בשמירה על הסדר הציבורי ובמניעת פשיעה.
מכלוף מיקי זוהר: דבר אחד היא לא יודעת לעשות.
יואל חסון: לחקור את ראש הממשלה.
מכלוף מיקי זוהר: היא לא יודעת לחקור מפורסמים, והיא לא יודעת לחקור נבחרי ציבור.
מכלוף מיקי זוהר: שם היא נופלת פעם אחר פעם, וזה מה שאמרתי.
יואל חסון: תפסיק לנצל את ועדת הכנסת.
יואל חסון: זה לא מסיבת עיתונאים.
ישראל אייכלר: אין לי שום חובה כחבר ועדה, לשמוע סימפוזיון על נושאים שלא קשורים.
יואל חסון: הח"כים יכולים להביע את דעתם.
יואל חסון: אתה יכול ללכת.
ישראל אייכלר: יש לי נשיאות.
מכלוף מיקי זוהר: בבקשה, משפט אחרון לפני הצבעה.
רויטל סויד: אדוני היושב-ראש, אני רוצה לומר לך, שאתה מנצל לרעה את העובדה שאתה יושב-ראש ועדת הכנסת, כאשר אתה בא, ואתה אומר דברים שלא קשורים להצבעה על סעיף 7 שעל סדר-היום.
מכלוף מיקי זוהר: ככה זה בדמוקרטיה הישראלית – אומרים מה שרוצים, ולא חוקרים אותך על זה.
מכלוף מיקי זוהר: אתה אומר בלי שיחקרו אותך על זה.
רויטל סויד: ואתה מתריס נגד המשטרה.
רויטל סויד: זה המשך לזילות שאתם עושים פה ולדה-לגיטימציה שאתם עורכים למשטרת ישראל.
רויטל סויד: אתה בא ובציניות ובזלזול פוגע בשלטון החוק ובמערכת אכיפת החוק.
רויטל סויד: לגופו של עניין, לסעיף 7, מה שלצערי הרב, אתה לא התייחסת אליו באף אחת מהאמירות האחרונות שלך - אתם רוצים להביא עכשיו חוק בהצבעה מהירה- - -
מכלוף מיקי זוהר: לא, ביום אחד אנחנו מקדימים את זה.
רויטל סויד: כאשר אתם ממשיכים את הקו של ראש הממשלה ושל הקואליציה שלכם, לקחת את כל גורמי התקשורת, לעשות בהם את השימוש שאתם רוצים לעשות בהם, להטות סיקור.
רויטל סויד: זה המשך של זה.
רויטל סויד: שימו לב על איזה ערוץ אנחנו מדברים – ערוץ 20, וזה לא בסדר.
מכלוף מיקי זוהר: עבודה אופוזיציונית רגילה, חברת הכנסת סויד.
יואב קיש: חבל שלא חבר הכנסת יואל חסון ולא חברת הכנסת רויטל סויד היו בפגישה אחת, בישיבה אחת או בהצבעה אחת של החוק הזה.
יואל חסון: לא חברי הוועדה.
רויטל סויד: אנחנו חברי ועדת הכנסת.
יואב קיש: כל פעם שהקואליציה מדברת, לא נותנים לנו לדבר.
יואב קיש: תנו לנו לדבר.
יואל חסון: מסכנים.
יואל חסון: יש לכם מספיק ערוצים לדבר בהם.
יואל חסון: יש לך ואללה, ישראל היום, התאגיד.
יואל חסון: מה אתה עוד רוצה?
יואב קיש: אני רוצה לומר לפרוטוקול – כל ההצבעות נעשו כמעט בקונצנזוס מלא, עם חבר הכנסת איתן כבל, עם חברי כנסת נוספים מהאופוזיציה, חבר הכנסת טיבי, וכל מי שישב – מלכיאלי שמכיר את זה וטיבי, יכולים להעיד.
יואב קיש: שני קשקשנים שלא היו פעם אחת, ימשיכו לזמר.
יואב קיש: אל תגידו שטויות.
רויטל סויד: תחזור בך.
יואב קיש: שני חברי כנסת שאומרים שטויות.
יואב קיש: לא קשקשנים.
יואב קיש: חזרתי.
רויטל סויד: לומר לך את מספר הפעמים שאתה מדבר דברי סרק בכלל בלי להבין מה אתה אומר, בין היתר גם בשימוש שלך בכוח שלך בוועדת הפנים.
רויטל סויד: תתבייש לך.
רויטל סויד: יושב-ראש הוועדה שלך פה עכשיו מכניס משפטים שלא קשורים לעניין.
מכלוף מיקי זוהר: אני קורא אותך לסדר פעם שנייה.
יואב קיש: תגידו את האמת.
יואב קיש: אל תשקרו לציבור.
יואב קיש: שני שקרני ציבור.
רויטל סויד: אתה מדבר?
מכלוף מיקי זוהר: אני קורא אותך לסדר פעם שלישית.
מכלוף מיקי זוהר: נא לצאת מהאולם.
רויטל סויד: אתה מדבר ככה על חברי כנסת שהם חברים בוועדת הכנסת, שמגיעים ועושים את חובתם.
רויטל סויד: על יושב-ראש ועדת הכנסת שלך אין מי שיגיד את זה.
רויטל סויד: זה לא ניצול לרעה – זה בושה וחרפה.
רויטל סויד: מערכת אכיפת החוק - אתם עושים.
יואב קיש: כשלא נותנים לדבר, ככה זה נראה.
יואב קיש: רק בשמאל מותר לדבר.
יואב קיש: אנחנו לא ניתן יד להשתקת פיות.
יואב קיש: (חברת הכנסת רויטל סויד יוצאת מאולם הוועדה).
יואל חסון: אני מבין שכדי להעביר את ערוץ 20, להכניס ערוץ בערבית וערוץ ברוסית, וידעו לעשות את העבודה הפוליטית כדי לתת לזה לגיטימציה.
יואל חסון: זה לא הופך את זה לחוק לא מושחת.
יואל חסון: זה לא הופך את זה שהמוטיבציה המרכזית היתה- - -
יואב קיש: תגיד את זה לאיתן כבל.
יואל חסון: כולם יודעים את זה.
יואל חסון: יודעים למה אתה מונית לראש הוועדה.
יואל חסון: אם לא היתה לך כזאת פעילות פוליטית, לא היית מנהל את זה בכזאת יעילות.
יואל חסון: לא היית מנהל את זה בכזאת דחיפות.
יואל חסון: הכול פה דחוף, כי הכול פה פוליטיקה.
יואל חסון: לא מעניין אותך לא הערוץ הערבי ולא הערוץ הרוסי.
יואל חסון: מעניין אותך ערוץ 20.
יואל חסון: כולם יודעים את זה, וזה ייבדק, וזה ייחקר.
יואל חסון: חבל שאתה שם את עצמך בפינה כזאת.
יואל חסון: אני מעריך אותך.
יואל חסון: אני לא חושב שאתה שקרן.
מכלוף מיקי זוהר: חשש ומורא.
מכלוף מיקי זוהר: תאיימו עלינו בעוד חקירות ובעוד אירועים.
יואב קיש: אתה לא הבנת.
יואב קיש: ישיבה אחת לא היית.
יואל חסון: אני יודע לזהות בהילות.
יואל חסון: אני יודע לזהות דחיפות.
יואל חסון: אני יודע לזהות אינטרסים פוליטיים.
יואב קיש: עושים רגולציה.
יואל חסון: תאגיד, רשות השידור, עכשיו אתם רוצים להשתלט על ואללה.
יואל חסון: לא רק שלא הצלתם את התקשורת הישראלית.
יואב קיש: הצלנו את התקשורת הישראלית.
יואל חסון: ניסיתם באופן מושחת להשתלט על אמצעי התקשורת בישראל.
יואב קיש: חבר הכנסת חסון, לא היית אפילו פעם אחת בדיון.
יואב קיש: אין לך מושג מה קורה.
שולי מועלם-רפאלי: חבר הכנסת חסון, לא היית בכנסת הקודמת כשבאופן מושחת ניסו לסגור פה עיתון.
יואב קיש: לא היית שם ואתה לא יודע מה היה.
מכלוף מיקי זוהר: בושה וחרפה לשמוע את הדברים האלה מפיך.
מכלוף מיקי זוהר: אלה שקרים ודברי הבל.
יואל חסון: אתם אמיצים.
מכלוף מיקי זוהר: אנחנו לא חוששים.
מכלוף מיקי זוהר: מייד בתומה תהיה הצבעה.
מכלוף מיקי זוהר: הפסקה של חמש דקות.
מכלוף מיקי זוהר: אני מחדש את הישיבה.
מכלוף מיקי זוהר: אני רוצה לעבור להצבעה.
מכלוף מיקי זוהר: הצבעה בעד הבקשה - 5 נגד - 3 נמנעים - אין הבקשה אושרה.
מכלוף מיקי זוהר: רביזיה נרשמה מפיו של חבר הכנסת יואל חסון.
מכלוף מיקי זוהר: רביזיה תיקבע לשעה 12:35.
מכלוף מיקי זוהר: בקשת הממשלה להקדמת הדיון בהצעת חוק חינוך מיוחד (תיקון מס' 11), התשע"ח-2018, (מ/1199), לפני הקריאה הראשונה.
מכלוף מיקי זוהר: הסעיף הבא.
מכלוף מיקי זוהר: לבקשת הממשלה, רוצים להביא את זה לדיון.
מכלוף מיקי זוהר: אני רוצה לשמוע, אם יש מישהו שיש לו מה לומר נגד הבקשה הזאת.
מכלוף מיקי זוהר: קודם כל נשמע את הממשלה, ואז נשמע את חברי הכנסת.
<אילן שי: פטור מחובת הנחה להצביע בקריאה ראשונה על הצעת החוק במליאה כבר היום.
<אילן שי: מדובר בהצעת חוק שכוללת יישום של כמה מההמלצות של הוועדה הציבורית – השופטת בדימוס דליה דורנר לגבי שינויים במערכת החינוך המיוחד.
<אילן שי: ההוראה המרכזית שהיא מיישמת היא ההוראה שהבחירה בסוג המסגרת לחינוך מיוחד תהיה על-ידי ההורים ולא כפי שהיום, על-ידי ועדת ההשמה.
שולי מועלם-רפאלי: האפוטרופוסים הטבעיים של הילד הם ההורים שלו.
שולי מועלם-רפאלי: זאת נקודה קריטית בשינוי הזה.
רוברט אילטוב: מיקי, אני נאלץ לצאת.
רוברט אילטוב: יש פה מחטפים של סוגיות דת ומדינה בוועדות אחרות.
מכלוף מיקי זוהר: קודם כל תשמע.
מכלוף מיקי זוהר: אתה מרכז הסיעה, נכון?
עודד פורר: אולי פה תיתן התייעצות סיעתית.
מכלוף מיקי זוהר: חבר הכנסת פורר פועל באופן שרירותי.
מכלוף מיקי זוהר: למה – אותם עובדים שעובדים ביום שבת, זה עובדים ששלחו אתכם לכנסת.
מכלוף מיקי זוהר: זה עובדים יוצאי חבר העמים, שמקבלים היום 100% שכר בשבת במקום 200%.
עודד פורר: בוא נקיים את הדיון על החוק שלך.
מכלוף מיקי זוהר: המאבק של חבר הכנסת פורר פוגע באנשים ששלחו אתכם לכנסת, וזה הדבר העצוב ביותר, כי החברים שלכם במקום לקבל 200%, מקבלים 100%.
מכלוף מיקי זוהר: זה הסיפור.
מכלוף מיקי זוהר: תבדקו את זה.
מכלוף מיקי זוהר: אתם מפסידים את זה.
מכלוף מיקי זוהר: בבקשה, אדוני.
<אילן שי: מכיוון שהקביעה של סוג המסגרת לא יהיה עוד בידי הוועדה, כי הסמכות העיקרית שלה תהיה לקבוע זכאות לחינוך מיוחד, יש גם שינוי מסוים בהרכב הוועדה בעקבות הניסיון שהיה עם חברי ועדה שלא היו מגיעים לוועדה, והיו במעמד של יועצים, ובנוסף חבר מקצועי נוסף שהוא עובד משרד החינוך, וכן הוראות נוספות לגבי סדר הדיון בוועדה, מסירת מידע להורים.
<אילן שי: אם יהיו שאלות, אני יכול לענות לגבי נושאים נוספים בתיקון.
מכלוף מיקי זוהר: בבקשה, חבר הכנסת יונה.
יוסי יונה: יש כמה סוגיות.
יוסי יונה: לגבי העניין של העברת סמכות, גם בהתייחס לתגובה של חברתי שולי מועלם, ודאי שיש לברך על כך, שמעבירים את הסמכות להורים, כלומר כאשר ועדת הזכאות קובעת אם הילד זכאי, שמועברת הסמכות להורים, לקבוע באיזו מסגרת הוא יהיה.
יוסי יונה: לכך אני מברך על דבר שכזה, כי אנחנו יודעים את ההיסטוריה המאוד ארוכה, של התנגדויות של ההורים על כך שהעבירו את הילדים שלהם בניגוד לרצונם.
יוסי יונה: העניין הוא שאין מענה – אדוני היושב-ראש, למעט העניין הזה העקרוני, שהוא בסדר, לטעמי, ואני מברך עליו, נשארות המון סוגיות שאינן פתירות, בעיקר לגבי העניין של סל השירותים.
יוסי יונה: שם קיימות בעיות מאוד גדולות במובן הבא שלא נקבע עיקרון שוויוני של מתן סל שירותים לילד במסגרת משולבת לבין מסגרות שהן נפרדות.
יוסי יונה: קיים חשש, ואני יכול למנות לך כאן המון הסתייגויות שהגיעו אליי דרך אנשי מקצוע – מן הסתם, גם את היית חשופה אליהם, שהם חושבים שקיימות בעיות רבות בהקשר הזה.
יוסי יונה: לכן אני חושב שהחוק במתכונתו הקיימת, הוא עדיין לא מוכן להביא אותו.
יוסי יונה: לכן ההתנגדות שלי נובעת- - -
שולי מועלם-רפאלי: השאלה, חבר הכנסת יונה, אם זה לא דברים שאנחנו נתקן בין הראשונה לשנייה והשלישית, כי בבסיס הצעת החוק בעצם השינוי המהותי הוא מעבר הגורם המחליט - הוא ההורה.
שולי מועלם-רפאלי: זה גם בסיס ההמלצות של דורנר.
שולי מועלם-רפאלי: ודברים שהם ברמת הסתייגויות או דברים כאלה, אתה יודע שאנחנו עובדים בשיתוף פעולה הדוק בוועדת החינוך גם עם השר וגם עם כמובן יושב-ראש הוועדה.
יוסי יונה: יותר נוח לי לעבוד עם התפישות שלך מאשר עם התפישות של השר.
יוסי יונה: לכן זה לא העניין.
יוסי יונה: העניין, שההסתייגות שלי נובעת מכך, שתהיה פה פגיעה מאוד-מאוד קשה.
יוסי יונה: אדוני היושב-ראש, אומר לכם מספר נקודות, שאולי כאן הנציג של משרד החינוך – מרכיבים שהם חסרים: אין קריטריון לקביעת זכאות בשירותי חינוך מיוחד, אין דרישות מקצועיות למי שיעמוד בראש ועדת הזכאות, לא ברור מתי יידעו ההורים אילו שירותים יינתנו לילד בכל אחת מהמסגרות, לא ברור באילו נסיבות הוועדה תוכל להחליט שמדובר בתלמיד חריג, שאותו יש להעביר למסגרות של החינוך המיוחד.
יוסי יונה: כל השאלות הללו, גברתי, נשארות פתוחות.
יוסי יונה: לכן אני טוען שהחוק במתכונתו הקיימת חסר, כלומר לא ניתנה תשומת לב מספקת לשינויים של החוק.
יואל חסון: לא ייתכן שכולנו לא נמצאת כאן.
יואל חסון: אומרת-אומרת, ולא נמצאת כאן.
יוסי יונה: לכן, אדוני, בזמן שביקשת לזמן את חברי הקואליציה, אני שטחתי את טענותיי הענייניות, וקיוויתי להקשבה מספקת מטעמו של היושב-ראש.
יוסי יונה: חבל.
מכלוף מיקי זוהר: לא נצביע על זה כרגע.
מכלוף מיקי זוהר: נצביע על זה עוד מעט.
מכלוף מיקי זוהר: הרכב הוועדה המשותפת של ועדת הכנסת וועדת הכלכלה לדיון בפרק י"א כולו (רשויות תחבורה מטרופוליטניות) מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018 (מ/1196).
מכלוף מיקי זוהר: נעבור להרכב הוועדה המשותפת של ועדת הכנסת וועדת הכלכלה לדיון בפרק י"א כולו, מתוך הצעת חוק התוכנית הכלכלית.
מכלוף מיקי זוהר: העברנו את זה כבר – אני רק צריך להעביר את ההרכב.
יואל חסון: אנחנו רוצים לדון.
מכלוף מיקי זוהר: אבל הרכבתי.
יואל חסון: סליחה, אתה לא יכול להרכיב בלי הסכמתנו.
יואל חסון: סיעות האופוזיציה מבקשות להתכנס ב-13:00 בצהריים, ולדון על ההרכב.
יואל חסון: תעביר את זה בלי הרכב.
יואל חסון: אין לנו הרכב.
יואל חסון: לא הגשנו הרכב.
<ארבל אסטרחן: חובה שיהיה ייצוג לאופוזיציה.
יואל חסון: אין לנו הסכמה על ההרכב.
יואל חסון: אנחנו מבקשים לדון בנושא הזה ב-13:00 בצהריים.
מכלוף מיקי זוהר: אני לא יכול להמתין.
יואל חסון: אז תעביר בלי הרכב.
מכלוף מיקי זוהר: אני לא יכול.
מכלוף מיקי זוהר: צריך להעביר את זה.
<ארבל אסטרחן: בלי הרכב זה כבר אושר.
יואל חסון: אבל לא שאלו אותנו.
יואל חסון: לא התייעצו אתנו.
יואל חסון: לא מקובל.
מכלוף מיקי זוהר: מאמלכם איילת נחמיאס ורבין ועבד אל חכים חאג' יחיא.
מכלוף מיקי זוהר: אז כשאקיים את ההצבעה על הרביזיה, גם אקיים את ההצבעה.
טוב, ב-13: 6.
טוב, ב-13: פניית חה"כ יואל חסון בדבר העברת הצעת חוק עבודת נשים (תיקון – תקופת לידה והורות לבן זוג של עובדת שילדה יותר מילד אחד), התשע"ז-2016, מהוועדה המיוחדת להצעת חוק התכנון והבנייה והצעות חוק הנלוות – לדיון בוועדה אחרת.
מכלוף מיקי זוהר: אני עובר לנושא אחר – פניית חה"כ יואל חסון בדבר העברת הצעת חוק עבודת נשים (תיקון – תקופת לידה והורות לבן זוג של עובדת שילדה יותר מילד אחד).
מכלוף מיקי זוהר: הוועדה המיוחדת להצעת חוק התכנון והבנייה והצעות חוק הנלוות – לוועדת הרפורמות – היא הוועדה.
מכלוף מיקי זוהר: אני מבקש, לפני שיואל יאמר משהו, בוא נשמע, האם יושבת-ראש הוועדה יכולה לחסוך לנו דיון ארוך, להתחייב על מועדים, ובזה לסיים את העניין.
מכלוף מיקי זוהר: כן, חברת הכנסת עזריה.
רחל עזריה: כפי שמגיש הצעת החוק יודע, ואמרתי לו - אנחנו נקדם את החוק הזה.
רחל עזריה: יש ענין שצריך לפתור אותו.
מכלוף מיקי זוהר: זמנים, חברת הכנסת עזריה.
מכלוף מיקי זוהר: מועדים.
רחל עזריה: אנחנו נקיים דיון עוד במושב הזה.
יואל חסון: את צריכה להצביע בדיון.
רחל עזריה: נקיים דיון עד סוף המושב.
יואל חסון: היא לא מצביעה.
מכלוף מיקי זוהר: בבקשה, נציג משרד האוצר, עוזר שר האוצר.
נדב שיינברגר: הבעיה, שיש מחלוקת בין המציע לבין משרד האוצר ומשרד העבודה והרווחה על עלות החוק.
נדב שיינברגר: אנחנו מקווים בימים הקרובים לקיים ישיבה אצלי יחד עם המציע, יחד עם הנציג מאגף תקציבים, ומשרד העבודה והרווחה, לראות אם אנחנו מצליחים ללבן את החוק.
נדב שיינברגר: לפי האוצר כרגע, החוק הוא תחת כללי הנומרטור.
נדב שיינברגר: אם אתם רוצים, אפרט את העלות שהאוצר טוען.
נדב שיינברגר: הפער הוא בערך של 10 מיליון שקלים - 15 מיליון לעומת 5.
מכלוף מיקי זוהר: חבר הכנסת חסון, אתה בטח לא רוצה שהחוק ייפול בוועדת הרפורמה.
יואל חסון: אני רוצה שתהיה הכרעה.
מכלוף מיקי זוהר: אני בטוח שאתה לא רוצה להפיל אותו כדי לעשות לנו שיימינג ציבורי, אלא אתה מעדיף להעביר את החוק לטובת אזרחי ישראל, נכון?
יואל חסון: אני רוצה, אדוני היושב-ראש, להודות לך שהכנסת את זה לסדר-היום של הוועדה.
מכלוף מיקי זוהר: זה לא מובן מאליו.
יואל חסון: אני מעריך את זה מאוד, ואני חושב שאין לי שום מטרה לא לשיימינג ולא לשום דבר.
יואל חסון: יש לי מטרה עניינית.
יואל חסון: יש יותר ויותר בישראל משפחות עם תאומים, שצריך להתאים את חופשת הלידה, שתיתן להם מענה, שהיום לא נותנת מענה.
מכלוף מיקי זוהר: אז בוא נעביר להם חוק.
יואל חסון: מחלקת המחקר של הכנסת וגורמים נוספים מעריכים- - -
: יואל, תצהיר שבמשפחה שלך אין תאומים...
יואל חסון: אז אני מודה לך שאתה עוזר לי לא ליפול לידי סכנה.
יואל חסון: אדוני היושב-ראש, תראה דוגמה לאהבת חינם מצד חבר הכנסת אשר.
יואל חסון: תראה כמה הוא דואג לי שלא תיפול בידי תקלה.
יואל חסון: לצערי, אין לי תאומים.
יואל חסון: אני צריך להודות שיש לי עוזר מצוין ודוברת מעולה.
יואל חסון: לצורך העניין, אני מבקש אדוני, מכיוון שזה צורך אמתי של משפחות רבות בעלות תאומים, אני מבקש שיוגדר על-ידי הוועדה, שעד סוף המושב זה יעלה להצבעה בקריאה ראשונה.
מכלוף מיקי זוהר: אם לא תגיע אתם להסכמות, עם האוצר, איך אני יכול להכריח אותם להצביע?
מכלוף מיקי זוהר: אני לא רוצה להצביע נגד החוק.
מכלוף מיקי זוהר: אתם צריכים להסתדר.
מכלוף מיקי זוהר: עד סוף הכנס הזה יתקיים דיון בנושא?
רחל עזריה: יש פה פער.
רחל עזריה: צריך להתמודד אתו.
מכלוף מיקי זוהר: אני מבקש שעד סוף הכנס יהיה דיון בחוק, ואתה בינתיים תנסה להגיע להסכמות עם האוצר.
מכלוף מיקי זוהר: אני קובע שהוועדה ממשיכה לדון בחוק, ופותרת את הסוגיה.
מכלוף מיקי זוהר: אני רוצה להצביע לגבי הפטור להקדמת הדיון בחוק החינוך המיוחד.
מכלוף מיקי זוהר: הצבעה על הפטור של משרד החינוך.
מכלוף מיקי זוהר: נציג הממשלה פירט, הדוברים דיברו.
מכלוף מיקי זוהר: מי בעד מתן הפטור – ירים את ידו.
מכלוף מיקי זוהר: הצבעה בעד מתן הפטור – 5 נגד – 2 מתן הפטור אושר.
מכלוף מיקי זוהר: ההחלטה אושרה.
מכלוף מיקי זוהר: 7.
מכלוף מיקי זוהר: חילופי אישים בוועדות משותפות.
מכלוף מיקי זוהר: מטעם סיעת יש עתיד – חבר הכנסת לשעבר יעקב פרי – לא חבר בוועדת הכלכלה.
מכלוף מיקי זוהר: החליפה אותו חברת הכנסת עליזה לביא.
מכלוף מיקי זוהר: מהסיעה נמסר כי חברת הכנסת עליזה לביא תכהן בכל הוועדות המשותפת בהן היה חבר יעקב פרי – מטעם ועדת הכלכלה.
מכלוף מיקי זוהר: חבר הכנסת חיים ילין כבר לא חבר בוועדת החינוך.
מכלוף מיקי זוהר: החליף אותו חבר הכנסת מאיר כהן.
מכלוף מיקי זוהר: חבר הכנסת מאיר כהן יכהן בוועדה משותפת של ועדת החינוך, התרבות והספורט והוועדה המיוחדת לזכויות הילד לפי הצעת חוק הכשרות המשפטית והאפוטרופסות (תיקון – שינוי חזקת הגיל הרך).
מכלוף מיקי זוהר: חבר הכנסת אלעזר שטרן יכהן במקום חברת הכנסת יעל גרמן – מטעם ועדת החוקה, חוק ומשפט בוועדה משותפת לוועדת החוץ והביטחון וועדת החוקה, חוק ומשפט לדיון: בהצעת חוק יסוד: הממשלה (תיקון מס' 5) (סמכויות לעניין פתיחה במלחמה או נקיטת פעולה צבאית משמעותית), ובהצעת חוק הממשלה (תיקון מס' 12) (אצילת סמכות לוועדת השרים לענייני ביטחון לאומי), התשע"ח-2018.
מכלוף מיקי זוהר: הצבעה בעד ההחלטה – פה אחד ההחלטה אושרה.
מכלוף מיקי זוהר: מה עם הרביזיה?
מכלוף מיקי זוהר: על סעיף 7.
מכלוף מיקי זוהר: סעיף 6 אושר.
מכלוף מיקי זוהר: סעיף 5 – אנחנו מתכנסים יחד עם הרביזיה יחד.
מכלוף מיקי זוהר: עכשיו נקבע את המועד.
מכלוף מיקי זוהר: סעיף 3 טופל.
מכלוף מיקי זוהר: סעיף 2 של פלוסקוב וברקו אושר.
מכלוף מיקי זוהר: קביעת ועדה לדיון רישוי עסקים, גפני – אושר בהתחלה.
בשעה 13: תודה רבה, הישיבה נעולה.
מכלוף מיקי זוהר: הנושאים שיש לנו על סדר-היום, הנושא הראשון: חילופי אישים בוועדה המשותפת של ועדת הכנסת וועדת הכלכלה לדיון בפרק י"א כולו, מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019).
מכלוף מיקי זוהר: אז ההצעה היא להחליף את חבר הכנסת דוד ביטן בחבר הכנסת חמד עמאר.
מכלוף מיקי זוהר: אני מבקש להצביע על זה.
מכלוף מיקי זוהר: בעד חילופי האישים – פה אחד
מכלוף מיקי זוהר: צריך להקריא את זה במליאה, נכון?
<אתי בן יוסף: כן, להודיע על זה.
בהצעות חוק: הצעת חוק הגבלת הפרסומת והשיווק של מוצרי טבק (תיקון – איסור פרסומת והגבלת השיווק של מוצרי טבק), התשע"ח–2018, של חה"כ איתן כבל>
מכלוף מיקי זוהר: סעיף שני: קביעת ועדות לדיון בהצעת חוק: הצעת חוק הגבלת הפרסומת והשיווק של מוצרי טבק, של חבר הכנסת איתן כבל.
מכלוף מיקי זוהר: אני מציע להעביר את זה לוועדת הכלכלה, אני מניח שהיועצת המשפטית מסכימה שזו הוועדה המתאימה.
<ארבל אסטרחן: יש עוד אחד, גם של אייל בן ראובן באותו נושא.
מכלוף מיקי זוהר: כן, וגם של אייל בן ראובן.
מכלוף מיקי זוהר: ועל כן אני אבקש להצביע על זה.
מכלוף מיקי זוהר: עכשיו, יש את הנושא של הפטורים?
מכלוף מיקי זוהר: לא צריך אבל - - -
<אתי בן יוסף: - - - ועדת שרים.
<ארבל אסטרחן: בכל מקרה פטורים - - - כי הם צריכים קוורום.
מכלוף מיקי זוהר: אז בלי שום קשר זה לא עולה.
מכלוף מיקי זוהר: בסדר, טוב.
מכלוף מיקי זוהר: בוקר טוב.
מכלוף מיקי זוהר: אני מתנצל על האיחור.
מכלוף מיקי זוהר: אני מבקש לפתוח את ישיבת ועדת הכנסת.
מכלוף מיקי זוהר: יש לנו היום סדר יום מעניין כמו בכל דיון.
מכלוף מיקי זוהר: נתחיל עם קביעת ועדות לדיון בהצעות חוק: ראשית, הצעת חוק הכניסה לישראל (תיקון מס' 30 והוראת שעה), התשע"ח-2018, והצעת חוק מינוי ייצוג משפטי לקטין (תיקוני חקיקה), התשע"ח-2017, של חברת הכנסת שולי מועלם.
מכלוף מיקי זוהר: אז נתחיל בהצעת חוק הכניסה לישראל.
מכלוף מיקי זוהר: המציע פה?
מכלוף מיקי זוהר: המציע לא כאן אך כמובן שהממשלה לא הגיעה - -
<ארבל אסטרחן: לא, הם לא מגיעים.
מרב מיכאלי: שוב, הממשלה אין לה מעמד בדיונים האלה, זה דיונים פנים-פרלמנטריים לחלוטין.
מכלוף מיקי זוהר: אוקי, טוב לדעת.
מכלוף מיקי זוהר: אנחנו עוד בחיתולינו, לומדים את העבודה תוך כדי תנועה.
מכלוף מיקי זוהר: אז הרעיון היה או ועדת הפנים והגנת הסביבה או הוועדה למאבק בנגע הסמים.
מכלוף מיקי זוהר: יו"ר ועדת הפנים צלצל אלי ואמר שהוא סבור שזה צריך להיות אצלו והוא גם שלח אפילו מכתב בעניין.
מכלוף מיקי זוהר: כמובן שכנוהג - -
מרב מיכאלי: הכניסה לישראל זה לא חוץ וביטחון?
מכלוף מיקי זוהר: בנוהג המקובל אנחנו תמיד שואלים את עמדת היועצת המשפטית, שתגיד לנו את עמדתה.
מכלוף מיקי זוהר: היא חושבת שזה פנים.
מכלוף מיקי זוהר: אז לכן, אני מבקש להביא להצבעה להעביר את החוק הזה לוועדת הפנים.
מכלוף מיקי זוהר: האם יש מישהו שרוצה לומר משהו לפני שאנחנו מגיעים להצבעה?
מכלוף מיקי זוהר: אז מי בעד ההחלטה להעביר את זה לוועדת הפנים?
מכלוף מיקי זוהר: בעד – הרוב
מכלוף מיקי זוהר: זה אושר פה אחד.
מכלוף מיקי זוהר: הנושא השני: הצעת חוק מינוי ייצוג משפטי לקטין.
מכלוף מיקי זוהר: חברת הכנסת שולי מועלם צלצלה אלי הבוקר וביקשה להעביר את זה לוועדת חוקה.
מכלוף מיקי זוהר: אנחנו תכף נשמע - -
מרב מיכאלי: אני תומכת, אני יכולה לייצג את עמדתה.
מכלוף מיקי זוהר: אז תכף נשמע קודם כל את היועצת המשפטית ותאחר כך את חברי הכנסת.
מכלוף מיקי זוהר: היועצת המשפטית, מה עמדתך לגבי החוק הזה?
<ארבל אסטרחן: ההצעה היא שיהיה בוועדת חוקה לתיקון שני חוקים, גם לחוק הנוער (טיפול והשגחה) וגם לחוק סיוע משפטי.
<ארבל אסטרחן: שניהם חוקים שנדונים תדיר בוועדת החוקה.
מכלוף מיקי זוהר: אוקי, ויש פניה של חברת הכנסת יפעת שאשא ביטון, שעכשיו תציג את עמדתה, שסבורה שזה צריך לעבור לוועדה לזכויות הילד.
יפעת שאשא ביטון: ראשית, אני מוכרחה לומר שגם לי יש הצעת חוק זהה שתוצמד.
יפעת שאשא ביטון: גם הצעת החוק של חברת הכנסת שולי מועלם בנויה להצעת החוק שלי.
יפעת שאשא ביטון: הוועדה לזכויות הילד דנה מזה מספר שנים, עוד טרם זמני, בכל הסוגיה של ייצוג משפטי של קטינים.
יפעת שאשא ביטון: גם בקדנציה הנוכחית עסקנו בזה בצורה מאוד מאוד אינטנסיבית, בעיקר בכל הנושא שקשור למקומו של הילד בתהליך שם גירושים.
יפעת שאשא ביטון: אנחנו מלווים הרבה מאוד מקרים פרטיים ולומדים ברמה המקצועית על ההתנהלות של ההליכים השונים ולכן, אני חושבת שבגלל הידע המקצועי המצטבר הלכה למעשה בוועדה לזכויות הילד, חשוב שזה יהיה שם.
יפעת שאשא ביטון: אגב, גם האמנה לזכויות הילד מדברת על הנושא של הזדמנות להשפיע בכל הליך שיפוטי או מנהלי הנוגע לו במישרין או בעקיפין באמצעות נציג או גוף מתאים.
יפעת שאשא ביטון: זאת אומרת, זה מתחבר ישירות להצעת החוק שלנו.
דוד ביטן: מיקי, אני גם תומך בבקשה.
דוד ביטן: ועדת חוקה מאוד עמוסה ולכן, ניתן להעביר את זה לוועדה אחרת.
מכלוף מיקי זוהר: אני נוטה לחשוב שאולי כדאי לעשות פה ועדה משותפת בין שתי הוועדות.
רועי פולקמן: גם יש חוק הסדרים עכשיו אז אם רוצים לקדם את זה, ועדת חוקה תהיה עמוסה.
חמד עמאר: יש לי דיון בוועדת חוקה שמחכה כבר יותר מחמישה, שישה חודשים ולא מצליחים להגיע אפילו - -
מכלוף מיקי זוהר: שמעתי על הבעיה הזאת.
חמד עמאר: לכן, גם אני סבור שאין מקום להעביר שום דבר לוועדת החוקה כל עוד היא עמוסה בעומס הזה, אין מקום להעביר את זה לוועדת חוקה.
דוד ביטן: גם אין צורך בוועדת חוקה.
<גור בליי: רק לחדד: מדובר פה בנושא שהוא במובהק נושא שוועדת חוקה עוסקת בו כל הזמן ובאופן שוטף.
<גור בליי: זכויות קטינים, הגנה על קטינים, הנושא של חוק אימוץ ילדים - -
מרב מיכאלי: רגע, תן לו להסביר.
מרב מיכאלי: הוא לא ניסן, הוא היועץ המשפטי, אל תפריע לו באמצע.
אחמד טיבי: למה אתם לא מצליחים להביא שום חוקים ולקדם אותם בוועדה חוקה אם יש לכם כל כך הרבה זמן?
אחמד טיבי: החוק שלי שוכב שם כבר מהתחלת הקדנציה ואתם לא מצליחים להביא אותו כי אין לכם זמן.
מכלוף מיקי זוהר: חמד, אם אפשר לאפשר לו בבקשה.